ทองปิดลบ 5.4 ดอลล่าร์
สัญญาทองคำตลาดนิวยอร์กปิดร่วงลง5.4 ดอลล่าร์ เหตุวิตกปัญหาหนี้ยุโรป - ดอลล์แข็ง
24 ก.ค. 2555

สัญญาทองคำตลาดนิวยอร์กปิดร่วงลง5.4 ดอลล่าร์ เหตุวิตกปัญหาหนี้ยุโรป - ดอลล์แข็ง
สัญญาทองคำตลาด COMEX (Commodity Exchange) ส่งมอบเดือนส.ค.ร่วงลง 5.4 ดอลลาร์ หรือ 0.34% ปิดที่ 1,577.4 ดอลลาร์/ออนซ์
สัญญาทองคำร่วงลงเนื่องจากความวิตกกังวลเกี่ยวกับสถานการณ์เศรษฐกิจในยุโรป โดยธนาคารกลางสเปนเปิดเผยว่า ผลิตภัณฑ์มวลรวมภายในประเทศ (จีดีพี) ของสเปนในช่วงไตรมาส 2 ปีนี้ ปรับตัวลง 0.4% จากไตรมาสก่อนหน้า และเมื่อเทียบกับช่วงไตรมาส 2 ปี 2554 เศรษฐกิจของสเปน ที่หดตัวลง 1.0% เนื่องจากสเปนได้ใช้มาตรการรัดเข็มขัดที่เข้มงวดอย่างต่อเนื่อง
นอกจากนี้ รัฐบาลสเปนยังได้ปรับลดคาดการณ์การขยายตัวของเศรษฐกิจภายในประเทศไปจนถึงปี 2557 ในขณะที่ต้นทุนการกู้ยืมของสเปนพุ่งขึ้นแตะระดับสูงสุดเป็นประวัติการณ์ที่ 7.5% และต้นทุนการกู้ยืมของอิตาลีก็พุ่งขึ้นเช่นกัน
ความวิตกกังวลเกี่ยวกับวิกฤตหนี้สเปนและยุโรปส่งผลให้ดัชนีดาวโจนส์ตลาดหุ้นนิวยอร์กดิ่งลงกว่า 100 จุด และยังได้ฉุดราคาน้ำมันดิบร่วงลง ซึ่งสถานการณ์ดังกล่าวได้ส่งผลให้บรรยากาศการซื้อขายในตลาดทองคำนิวยอร์กซบเซาลงอย่างมาก